kaasprof. Paloma Krõõt Tupay

Tartu Ülikooli õigusteaduskond Tallinnas

Tõnismäe 5a

10119 Tallinn

justiits- ja digiminister

Liisa-Ly Pakosta

Justiits-ja digiministeerium

Suur-Ameerika 1

10122 Tallinn



**Vastuskiri kutsele Andmekaitse Nõukotta (registreerimise number: 1-17/6717-1)**

Tänan kutse eest asuda justiits- ja digiministrit nõustava andmekaitse nõukoja liikmeks. Võtan selle hea meelega vastu. Samuti on loodava Nõukoja õnnestumiseks kahtlemata määrav selle poolt käsitlevate teemade täpsustamine.

Teemade konkreetsemaks määratlemiseks pean omakorda kasulikuks arutada Nõukoja loomisega seotud ootusi ja eesmärke.

Kas Nõukojale on mõeldud pigem reflekteeriv funktsioon, näiteks konkreetsete seaduseelnõude ja poliitiliselt aktuaalsete küsimuste kommenteerimine ja seisukohtade avaldamine? Või peaks Nõukoda võtma ka aktiivse rolli andmete kasutamise kujundamisel, töötama näiteks välja teatud eetilised suunised või soovitused (näiteks parimad tavad digitaalses halduses, kriteeriumid AI kasutamise läbipaistvuseks halduses jne)? Sellest ka sõltub, kuivõrd Nõukojal on vaja teha aktiivset koostööd/pidada mõttevahetust RIA, AKI ja teiste institutsioonide- ja huvigruppidega.

Jään nõukoja esimest kohtumist huviga ootama.

Seniks heade soovidega,

Paloma Krõõt Tupay